Are You Listening? (დოლორეს ო’რიორდანის ალბომი)
Are You Listening? — ირლანდიელ მომღერალ და სიმღერების ავტორ დოლორეს ო’რიორდანის სადებიუტო სტუდიური სოლო ალბომი. იგი ირლანდიის რესპუბლიკაში 2007 წლის 4 მაისს, ევროპაში 7 მაისს, ხოლო ჩრდილოეთ ამერიკაში 15 მაისს გამოვიდა. პირველი სინგლი „Ordinary Day“ გამოვიდა აპრილის ბოლოს, ალბომამდე. მისი ოფიციალური ვიდეო გადაღებულია პრაღაში. მეორე სინგლი იყო „When We Were Young“. ალბომის გამოცემას მოჰყვა საკონცერტო ტურნე.